Ma yella deg wayen yerzan afran n usentel yekka-d seg tirmit i aɣ-yefka ugezdu n tutlayt d yedles Amaziɣ iɣ-d-yessemlilen d yemdanen n temnaḍin yemxalafen, anda nerra tamawt belli yella umgired gar umeslay n yal tamnaḍt ɣef tayeḍ, dayen i aɣ-yeǧǧan ahat ad nefren asentelagi akken ad nexdem fell-as tazrawt, ma yella deg wayen yeɛnan tamukrist nefka-d asteqsi i d-yeqqaren ma yella tanḍawiyin ṭṭuqtent deg temdinin ɣef wedrar ? Acu n tenḍawiyin i yellan merra ? Ma yellan llant tenḍawiyin seg temnaḍt ɣer tayeḍ ? Ma yella deg tudrin nwehha d akken yezmer ad temsislayt gar wawalen, yezmer ahat llant tanḍawiyin ṭṭuqtent deg temnaḍin tubɛidin ɣef tid yellan d tuqribin. Ma yella d iswi n ukatay-nteɣ ad d-nessebgen amgired yellan deg tmeslayt n temnaḍin n leqbayel, d asnerni n umawal aqbayli, akken ad d-nefk isallen ilaqen ilmend n lfayda n wiyeḍ, akken ara d-nessebgen belli tanḍawit ur nezmir ara ad as-nexdem tilisa.